kardosdrur/scandi-wiki huggingface dataset:
Nitroguanidin

Nitroguanidin (2-Nitroguanidin, Picrite, CH4N4O2, H2NC(NH)NHNO2) er en kemisk forbindelse. Det er et hvidt krystalinsk stof. Det smelter ved 255 °C, nedbrydes ved 250 °C og er ikke brandbart, meget svagt eksplosiv, men høj detonationshastighed.

Det bruges som et eksplosivt brændstof, mest i røgsvagt krudt som den tredje base – Nitroguanindinen sænker brændstoffets lysstyrke og flammetemperatur. Nitroguanidin, og lignende stoffer, bruges også som pesticid. (andre navne – clothianidin, dinotefuran, imidacloprid, and thiamethoxam).

Nitroguanidin er giftigt og kræftfremkaldende.

Eksplosive kemikalier
Rondellhund

Rondellhund (svensk for "rundkørselshund") er en form for gadekunst, som opstod 2006 og indebærer at anonyme personer placerer håndlavede hunde i diverse materialer i rundkørsler. Rondellhunde er blevet placeret i rundkørsler i store dele af Sverige og er i vinteren 2006-7 blevet noget af en mindre folkebevægelse.

Historie 
Fænomenet opstod foråret 2006 i Linköping, Östergötland, efter at kunstværket "Cirkulation II" af Stina Opitz blev udsat for hærværk.

Det oprindelige kunstværk bestod af en stålcirkel og en hundefigur i beton og var placeret i Nygårdsrundkørslen i Linköping. I maj 2006 fjernede nogen hundens hoved, hvorpå det besluttedes at hunden skulle fragtes bort og Stina Opitz få til opgave at fremstille et nyt eksemplar, denne gang i metal for at modvirke fornyede hærværksforsøg. I midten af juli observeredes en træhund i rundkørslen. Denne blev fulgt af et hundeben i beton. Dette udtryk for folkehumoren blev omtalt i lokalpressen og snart dukkede flere hjemmelavede hunde op i rundkørsler i og omkring Linköping.

En humoristisk artikel i Östgöta Correspondenten påstår at rondellhunden tilhører racen "östgotisk rondellhund" og at det skulle være den internationale organisation FCI (Féderation Cynologique Internationale) som har godkendt standardiseringen.

En rosa rondellhund placeredes af en anonym kunstner i Örebro allerede i foråret 2006 og hunde er siden dukket op i de fleste svenske byer, fra Kiruna til Ystad. Charterrejsende har rapporteret om rondellhunde blandt andet i Barcelona.

Henvisninger 

Kunst
Hiryu

Hiryu var et japansk hangarskib under 2. verdenskrig. Det deltog i angrebet på Pearl Harbor, men blev sænket 5. juni 1942 under Slaget om Midway. Skibet blev bygget under de specifikationer, der var vedtaget ved Washington-flådeaftalen, hvilket betød, at det var forholdsvis lille i forhold til andre hangarskibe fra samme tid, men havde dog stadig plads til 70 fly.

Eksterne henvisninger 

Hangarskibe fra Japan
Rhodri Morgan

Rhodri Morgan (født 29. september 1939, død 17. maj 2017) var en walisisk politiker og den anden førsteminister for Wales. Han var født i Cardiff og uddannet på blandt andet Oxford Universitet og Harvard Universitet. Han arbejdede for South Glamorgan County Council i perioden 1974-80, hvor han blev leder af EU's kontor i Wales. Han blev valgt som Labour-medlem af det britiske parlament for Cardiff West i 1987. I perioden 1988-94 var han vicemiljøtalsmand. Han var også formand for Underhusets valgkomite for offentlig administration (1997-99), oppositionens talsmand på energispørgsmål (1988-92) samt Wales-spørgsmål (1992-97). Han blev førsteminister 16. oktober 2000 efter at have haft samme post under dens tidligere navn, førstesekretær, siden februar samme år. Han udpegedes til Privy Council (gehejmeråd) i juli 2000.

Som stærk tilhænger af øget walisisk selvstyre stillede Morgan op som Labours kandidat til posten som førstesekretær i Wales' lovgivende forsamling. Han tabte til den daværende førstesekretær, Ron Davies. Davies blev imidlertid tvunget til at trække sig tilbage efter en påstået sexskandale, hvorpå Morgan igen stillede op som Labours kandidat. Hans modstander, Alun Michael, der var blevet Davies' afløser på posten som førstesekretær, blev imidlertid foretrukket af Labour-toppen.

Michael blev valgt til posten, men trak sig tilbage knap et år senere med udsigt til et mistillidsvotum og udbredte intriger mod ham af medlemmer fra hans eget parti samt fra blandt andet regeringen. Rhodri Morgan blev nu omsider Labours kandidat og efterfølgende valgt til posten som førstesekretær. Han undlod efterfølgende genopstilling ved valget til Parlamentet i 2001.

Morgans ledelse er blevet karakteriseret ved en villighed til at holde afstand til flere punkter i Labours generelle partipolitik, specielt hvad angår planer om at indføre valg i den offentlige service. Kritikere har beklaget sig over problemer i de offentlige servicetilbud, især på sundhedsområdet, hvor hospitalernes ventelister er meget længere end i England. I en tale til det nationale center for offentlig politik i november 2002 udtalte Morgan sin modstand mod betalingshospitaler (et engelsk Labour-forslag). 

1. maj 2003 vandt Labour under Morgans ledelse valget til Wales' lovgivende forsamling. Det lykkedes Morgan at opnå så mange stemmer, at Labour alene havde flertal (30 af 60 pladser), og han udnævnte sin regering 9. maj. Ved dette valg genvandt Labour den popularitet, som var på toppen, inden Alun Michael blev upopulær i 1999.

Rhodri Morgan er gift med Julie Morgan, der ligeledes er politiker og parlamentsmedlem for Labour.

Eksterne henvisninger 

Politikere fra Storbritannien
Personer fra Cardiff
Alumni fra University of Oxford
Nordisk Film Biograferne

Nordisk Film Biografer A/S er Danmarks største biografkæde. Den består af 23 biografcentre over hele landet. Kæden er et datterselskab i Egmont-koncernen.

I januar 2019 overtog Nordisk Film biografen Fotorama i Viborg. I 2017 åbnede Nordisk Film Biografer en biograf i shoppingcentret Waves i Hundige. I maj 2017 åbnede en ny biograf i Køge, i 2015 åbnede biografen i Fields. Cirka hver anden biografbillet, der sælges i Danmark, sælges i en af Nordisk Films biografer. Flagskibet er premiere-biografen Imperial i København, der har 996 sæder, stadigvæk kan vise 70mm-film og er den største biograf i Skandinavien.

Biografcentrene

Tidligere biografer 
 Metropol, Aalborg
 Metropol, Industriens hus

Eksterne henvisninger 
 Nordisk Film A/S
 Nordisk Film Biografernes bookingsite
Hoptrup

Hoptrup (tysk: Hoptrup) er en lille by i Sønderjylland med , beliggende i Hoptrup Sogn. Byen gennemskæres af hovedvejen mellem Haderslev og Aabenraa. Hoptrup ligger i Haderslev Kommune og tilhører Region Syddanmark.

Byen ligger i en markant tunneldal umiddelbart vest for Slivsø.

Byen har en folkeskole (0. til 6. klasse) samt Hoptrup Efterskole, der fokuserer på musik, dans, teater, musical og sceneteknik. Efterskolen har til huse i de bygninger, hvor Hoptrup Højskole tidligere holdt til.

Derudover har byen et supermarked, en elektrobutik samt en pejseservice. Placeret i byens midte ligger Hoptrup frivillige brandvæsen (med "horntest" hver tirsdag kl. 12:00).

Hoptrup Sogns Lokalhistorisk Forening, oprettet 1984

Eksterne henvisninger 
 Haderslev Kommune

Kilder 

Byer i Haderslev Kommune
Byer i Sønderjylland (under den danske stat)
Byer og bydele med genforeningssten
Fredag den 13.

Fredag den 13. er en dag, der i mange kulturers overtro forbindes med uheld.

Det var fredag den 13. november 1002, at angelsakserne igangsatte en massakre med det formål at dræbe alle danskere i England - den såkaldte Sankt Brices dag massakre. Også den danske kong Sven Tveskægs søster Gunhild blev henrettet i den etniske udryddelse. Folkemordet på danskerne skabte så stort raseri i Danmark, at man indledte permanent krigsførelse, der resulterede i at hele England var dansk-erobret i 1013.

Det var fredag den 13. oktober 1307, at kong Philip 4. af Frankrig lod tempelriddere over hele landet arrestere. Han skyldte dem store beløb, og så ingen anden udvej til at blive af med sine kreditorer. Kongens påskud var rygter om, at tempelridderne var begyndt at dyrke hedenske af­guder fra Mellemøsten. Ved tortur fik han de tilståelser, han behøvede, for at få tempelriddere i stort antal dømt for kætteri og efterfølgende brændt på bålet.  Datoen 13. oktober var ifølge den julianske kalender og ikke efter vores kalendersystem, som ville være den 22. oktober i stedet for.

Arnold Schönberg var meget overtroisk og frygtede årstallet 1913, som også fik Gabriele d'Annunzio til at datere en bog med "1912 + 1". I Schönbergs værker findes 13 ikke som takt, knapt nok som sidetal. Han holdt sig til tolvtonemusikken også af frygt for det, der kommer efter. Da han opdagede, at titlen på hans opera Moses und Aaron var på 13 bogstaver, omdøbte han den til Moses und Aron - som den er blevet heddende. Hele sit liv frygtede Schönberg at dø på en fredag 13., hvad han vitterligt kom til at gøre. 
I Disney-studiets oprindelige Freaky Friday (1976) er det dagen, hvor mor og datter bytter krop.

Kilder/referencer

Eksterne henvisninger 
 Fredag den 13.  Artikel på Dansk Folkemindesamlings site.
 Fredag den 13.-nyheder på Skræk og Rædsel

Dage
Kalendere
Folketro
Kim Mortensen

Kim Mortensen (født 3. januar 1964) er dansk tidligere højskoleforstander og folketingspolitiker fra Socialdemokratiet. Han har siden 1. september 2011 været direktør for Dansk Fjernvarme.

Biografi 
Kim Mortensen er søn af den tidligere socialdemokratiske folketingsmand og minister Helge Mortensen, så han har ikke den politiske interesse fra fremmede. Han blev uddannet som elektriker i 1986 og arbejdede i dette erhverv de næste par år. I 1990 skiftede han imidlertid branche og blev amtskonsulent for AOF i Fyns Amt, efterfulgt i 1997 som forretningsfører for AOF i Odense.

Kim Mortensen blev forstander for Esbjerg Højskole i 1999 og i 2003 blev han opstillet som folketingskandidat for Socialdemokratiet i Esbjerg Bykredsen. Han blev valgt til Folketinget første gang ved folketingsvalget 8. februar 2005 og genvalgt ved folketingsvalget 13. november 2007.

Den 1. september 2011 blev han ansat som direktør for de danske fjernvarmeværkers interesseorganisation, Dansk Fjernvarme og forlod dermed Folketinget ved valget i september 2011.

Kim Mortensen er gift med Kamma Eilschou Holm og bor i København. Han har to børn, Maria og Mathilde.

Bibliografi 
Kim Mortensen har skrevet:
 Opgør med egoismen (2004).

Referencer

Eksterne henvisninger 
  (15. september 2011)
 DRs politiske profil for Kim Mortensen 

Folketingsmedlemmer i 2000'erne
Folketingsmedlemmer i 2010'erne
Skolefolk fra Danmark
Tidligere folketingsmedlemmer fra Socialdemokraterne
Olav Juul Gaarn Larsen

Olav Juul Gaarn Larsen (født 21. juli 1945) var 2003 til 2009 borgmester i Læsø Kommune på øen Læsø beliggende i Kattegat. Han er opstillet for partiet Venstre og ved kommunalvalget i 2005, modtog han øens højeste antal af personlige stemmer, nemlig 181. 2013 var antallet af personlige stemmer nede på 54, så han var sidstplaceret blandt de ni valgte byrådsmedlemmer.

Kilder 

Borgmestre fra Venstre
Borgmestre i Læsø Kommune
Trække strå

At trække strå er en valgmetode brugt blandt mindre grupper af personer. Først tages lige så mange strå, som der er deltagere. Det ene strå skal være synligt kortere end de andre. Herefter holder den ene deltager alle stråene i hånden, så man ikke kan se længden af dem. Deltagerne skiftes til at trække et strå, og den som får det korte strå taber.

Heraf udtrykket at trække det korteste strå, som betegner en udvælgelse af en person på tilfældig og måske uretfærdig eller uheldig vis.

Sandsynlighedsregning
Spil og lege
Folkeminde
Bibliotekernes Netguide

Bibliotekernes Netguide var en internettjeneste med frit tilgængelige links til over 6.500 steder på nettet både danske og udenlandske udvalgt og beskrevet af 125 bibliotekarer, som med deres erfaring gav guidens kvalitet og aktualitet. Guiden blev opdateret dagligt. Guiden henvendte sig fortrinsvis til unge og voksne. Guiden blev nedlagt 4. januar 2011.

Bibliotekernes Netguide udvalgte links om forskellige emner. 

Brugerne havde også mulighed for at lægge deres egne favoritlinks ind og tilføje tags til andres links. Brugernes links var samlet i linkoversigterne under overskriften Brugernes links.

Bibliotekernes Netguide var inddelt i 31 kategorier. Der var desuden mulighed for fritekstsøgning og systematisk søgning via emneord. 

Bibliotekernes Netguide sammenstillede fire årlige temaer om aktuelle emner. Temaerne skabte overblik og var velegnede til opgaveløsning. Via kategorien Aktuelle links kunne man holde sig orienteret om nyheder fra både offentlige og private institutioner og organisationer og med nyhedsbrevet kunne man følge med i de nyeste links.

Bibliotekernes Netguide var et samarbejde mellem 30 større danske folkebiblioteker og var støttet økonomisk af Styrelsen for Bibliotek og Medier.
Internetportaler fra Danmark
Digitale biblioteker i Danmark
Ophørt i 2011
St. Mary Axe 30

St. Mary Axe 30 er adressen og navnet på en bygning i Londons finansdistrikt, City of London. Uformelt er den kendt som The Gherkin ("Agurken"), samt også The Swiss Re Tower, Swiss Re Building, Swiss Re Centre og Swiss Re, efter sin ejer, der har hovedkontor i bygningen.

Bygningen er 180 meter høj, hvilket gør den til den næsthøjeste bygning i City of London, efter Tower 42, og den sjettehøjeste i hele London. Den er berømt for sin vovede arkitektur ved Norman Foster og dennes tidligere forretningspartner Ken Shuttleworth, og blev opført af entreprenørfirmaet Skanska fra 2001 til 2004.

Allered ei 2003 modtog den Emporis Skyscraper Award og i 2004 modtog bygningen Stirling Prize.

Bygningen har 24.000 stykker glas, der svarer til fem fodboldbaner. Hver etage er roteret 5 grader i forhold til den foregående.

Referencer

Eksterne henvisninger 

Skyskrabere
Bygninger, konstruktioner og anlæg i London
City of London
Emil

Emil er et drengenavn, der stammer fra det latinske ord "æmilius", der betyder "venlig". Navnet findes også i varianten Emile samt forskellige andre udenlandske varianter. Ifølge Danmarks Statistik findes der lidt over 19.000 danskere med et af disse navne. På latin betyder Emil venlig. Navnet Emil har rødder i det romerske slægtsnavn Aemilius. Slægtsnavnet kan muligvis knyttes til det latinske ord aemulus med betydningen 'arbejdsom, ivrig' . 

Pigenavnet Emilie er afledt heraf.

Kendte personer med navnet 
Simon Emil Ammitzbøll, dansk folketingspolitiker.
Emilio Butragueño, spansk fodboldspiller.
Emil Bähncke, dansk sennepfabrikant. 
Emil Bønnelycke, dansk digter.
Emil Hass Christensen, dansk skuespiller.
Jørgen Emil Hansen, dansk cykelrytter.
Emil Hartmann, dansk komponist.
Emil Holm, dansk operasanger og direktør.
Emil Horneman, dansk komponist.
Emil Jannings, tysk skuespiller.
Lars-Emil Johansen, grønlandsk politiker.
Emil Nolde, tysk maler.
Emil Wiinblad, dansk redaktør.
Emil Christian Zangenberg, dansk skuespiller.
Emil Zátopek, tjekkisk løber.
Émile Zola, fransk forfatter.
Emil Aarestrup, dansk læge og digter.

Navnet anvendt i fiktion 
Emil fra Lønneberg er titelpersonen i flere populære og filmatiserede børnebøger af Astrid Lindgren.
Smil Emil er en dansk film fra 1969 instrueret af Jesper Høm.
Emil og Detektiverne er en børnebog skrevet af Erich Kästner.

Drengenavne
Ptolemæusporten

Ptolemæusporten er tredje og sidste bog i Bartimæus-trilogien. Den er skrevet af Jonathan Stroud og udgivet i 2005.

Handling 

3 år er gået siden Golems øje, Kitty Jones er begyndt at lære som trolddom (kvinde). Nathan har stadig mange problemer, men er nu ansat som informationminister. Samtidig har han nu fået gang i flere ånder, som hjælper ham, Bartimæus er meget afkræftet eftersom Nathan har svært ved at slippe ham.

Flere og flere troldmænd og personer prøver også at komme Nathan til livs – uden held.
Nathan er nu bliver nødt til at samarbejde med Kitty og Bartimæus i kampen mod ånderne, som er ved at overtage verden.

Bøger i Bartimæus-trilogien
Litteratur i 2005
Swiss Re

Swiss Re er verdens største genforsikringsselskab efter opkøbet af GE Insurance Solutions. Virksomheden, der nu er aktiv i mere end 30 lande, blev grundlagt den 19. december 1863 af Schweizerische Kreditanstalt (forgængeren for Credit Suisse) og Basler Handelsbank. Det internationale hovedkontor ligger i Zürich i Schweiz.

Swiss Re har et dansk kontor i AP Pensions hovedsæde på Østerbro.

Referencer 

Forsikringsselskaber fra Schweiz
Genforsikringsselskaber
Etableret i 1863
Zürich
Azurmejse

Azurmejsen (Cyanistes cyanus eller undertiden Parus cyanus) er en lille spurvefugl på 12-13 cm. Den yngler i løv- og blandskov i Rusland og østover. Den er en tilfældig gæst i Sverige og Finland og har en umiskendelig blå og hvid dragt.

Kilder 
  IUCN Red List of Threatened Species: Parus cyanus
  Taxonomicon – Parus cyanus
  :wikispecies:Parus cyanus

Fugle fra Eurasien
Fugle fra Skandinavien
Mejser
Roh Moo-hyun

Roh Moo-hyun (udtale: (født 1. september 1946, død 23. maj 2009) var præsident i Sydkorea fra 25. februar 2003, til 25. februar 2008. Før han gik ind i politik var han en anerkendt menneskerettighedsadvokat. 

Hans politiske karriere var præget af dramatiske begivenheder, herunder forsøg på at fjerne regionalisme i sydkoreas politik, hvilket kulminerede i hans valg til præsidentskabet. Flere kontroverser prægede siden da præsidentskabet. Oppositionen forsøgte blandt andet en rigsretssag mod ham, hvilket mislykkedes. Selvom han blev genindsat på posten (og endda med stærkere mandat end da han startede), havde de fortsatte kontroverser og beskyldninger om inkompetence svækket hans popularitet.

Rohs politiske højdepunkter inkluderede en upopulær beslutning om at sende koreanske tropper til Irak, et mislykket forsøg på at flytte hovedstaden fra Seoul til Chungcheong-regionen og et bud på en koalition med det konservative parti, Stornationspartiet, hvilket blev kritiseret bredt.

Død 
Den 23. maj 2009 blev det meddelt af Roh havde begået selvmord ved at springe ud fra en bjergside, tæt ved sin hjemby Bongha.

Referencer

Eksterne henvisninger 

Sydkoreas præsidenter
Personer der har begået selvmord
Riddere af Dannebrog
Henry Jessen

Christian Henry Jessen (12. maj 1919 i Låstrup ved Viborg – 14. maj 1994) var en dansk skuespiller, uddannet fra Det Kongelige Teaters elevskole 1942-43.

Han blev for alvor kendt i 1977 for sin medvirken i tv-serien Fiskerne. Han optrådte på Aalborg Teater i mange år og som skærslipper på Hjerl Hede i mange sommerferier.

Udvalgt filmografi 
 Jens Langkniv (1940) 
 Husmandstøsen (1952)
 Lyssky transport gennem Danmark (1958)
 Ullabella (1961)
 Afskedens time (1973)
 Nyt legetøj (1977)
 Historien om Kim Skov (1981)
 Vores år (1980)

Eksterne henvisninger 

 
 

Skuespillere fra Danmark
Milliardærklubben (Disney)

Milliardærklubben er en klub i Anders And-universet. Klubben består af Andebys milliardærer, bl.a. Joakim von And, Guld-Iver Flintesten og Andy Anderbilt. Dog er Guld-Iver Flintesten ikke med til møderne så ofte, da han bor i Sydafrika.

Anders And-universet
Emilie

Emilie er et pigenavn, der er afledt af drengenavnet Emil, som stammer fra det latinske ord "aemilius", der betyder "venlig". Navnet forekommer også i varianter som Emilia og Emily. Ifølge Danmarks Statistik bærer over 15.000 danskere et af disse navne.

Kendte personer med navnet 
 Emilia Rydberg, svensk sanger.
 Emily Brontë, engelsk forfatter.
 Emily Dickinson, amerikansk digter.
 Emilie Turunen, dansk politiker.
 Emilie Sannom, dansk skuespiller og luftakrobat.
 Emilie Walbom, kgl. dansk balletdanser og -instruktør.
 Emilie Autumn, amerikansk singer-songwriter, poet og violinist
 Emily Osment, amerikansk sanger og skuespiller.

Navnet anvendt i fiktion 
 "See Emily Play" er et af Pink Floyds første numre.
 Emilia Ridderfjell er en figur i Bert-serien, en svensk børnebogsserie med mere.

Andre anvendelser 
 Emilia-Romagna er en italiensk region.

Pigenavne
Tine Gøtzsche

Tine Gøtzsche (født 24. februar 1967 i Holstebro) er journalist, og hun var DR1 TV Avisen's værtinde i perioden 2010-18.

Opvækst og uddannelse 
Tine Gøtzsche voksede op i Langå, hvor hendes forældre havde en tandlægeklinik.

Tine Gøtzsche er ud over sin uddannelse som journalist, erhvervssproglig korrespondent i spansk og fransk og har læst økonomi i Madrid. Hun er således flydende i spansk, fransk, engelsk og tysk.

Karriere

Første journalistiske virke 
Gøtzsche er uddannet på TV 2/Lorry.

Ansættelse i DR (1996-2018) 
Samme år, som DR2 gik i luften, 1996, kom Gøtzsche til DR.

Hun startede på Temalørdag, hvor hun både har været reporter, tilrettelægger og senere vært. I 2003 begyndte hun på udlandsredaktionen på TV Avisen, og var i to år vært på Profilen frem til programmet lukkede i slutningen af 2006. I en periode var Tine Gøtzsche blandt andet redaktør for natur- og tro-programmerne på DR2, ligesom hun har haft Deadline 2. sektion og flere andre enkeltstående programmer under sig. Heriblandt Danmarks Indsamlingen på DR1. Gøtzsche har siden 2004 også været kommentator på danske og internationale begivenheder, herunder folketingsvalg og kongelige begivenheder. Fra Januar 2008 har hun været fast vært og ideudvikler på DR2 Udland der sendes alle hverdage kl. 19.30 på DR2 og blev i foråret 2010 DR1 TV Avisen's nyhedsoplæsende værtinde.

Efter bruddet med DR (siden 2018) 
Gøtzsches nye arbejdsgiver er Moderator.dk.

Referencer

Eksterne henvisninger 
 
 

Journalister fra Danmark
Tv-værter fra Danmark
Personer fra Holstebro
Studenter fra Randers Statsskole
Sønder Elkær

Sønder Elkær er en gammel adelige sædegård, som kan føres tilbage i historien til år 1300. Gården ligger i Sulsted Sogn, Kær Herred, Ålborg Amt, Aalborg Kommune. Hovedbygningen er opført i 1887

Sønder Elkær Gods er på 350 hektar

Ejere af Sønder Elkær 
(1300-1310) Niels Olufsen Bild
(1310-1322) Kronen
(1322-1325) Jon Aagesen
(1325) Gunner Aagesdatter gift Munk
(1325-1327) Johannes Palnesen Munk
(1327-1330) Forskellige Ejere
(1330-1360) Brune Erik Banner 
(1360-1390) Erik Brune Banner
(1390-1420) Brune Erik Banner 
(1420-1450) Helvig Brunesdatter Banner gift Rosenkrantz
(1450) Erik Timmesen Rosenkrantz
(1450-1600) Forskellige ejere
(1600-1625) Hilleborg Mogensdatter Gyldenstierne gift Rud
(1625-1634) Sophie Styggesdatter Høg Banner gift Reedtz
(1634-1660) Gregers Styggesen Høg Banner
(1660-1686) Eiler Holck
(1686-1688) Peter Rodsteen
(1688-1719) Kirsten Steensdatter Beck gift Rodsteen
(1719-1730) Else Elisabeth Frederiksdatter Rodsteen
(1730-1733) Christine Birgitte Jørgensdatter Bille gift Holck
(1733-1776) Schack Vittinghof greve Holck
(1776-1785) Burchard Georg Vittinghof greve Holck
(1785-1788) Mariane Dorothea Detlevsdatter Trappaud gift (1) Holck (2) von der Lühe
(1788-1795) Carl Gottlob von der Lühe
(1795-1805) Mariane Dorothea Detlevsdatter Trappaud gift (1) Holck (2) von der Lühe
(1805-) Hans Svanholm
(1873-1882) Arnold Brandth
(1882-1915) Harald Brandth
(1915-1917) Augusta Frederikke Caroline Lunn gift Brandth
(1917-1920) Carl Christian Gustav Adolph Brandth
(1920-1925) Konsortium
(1925-1927) M. M. Nielsen
(1927-1929) Th. Isager
(1929-1949) P. Rafn Sørensen
(1949-1969) K. Rafn Sørensen
(1969-2021) Steen Louis Reventlow-Mourier
(2021-) Brit og Henrik Sørensen

Kilder 
J. P. Trap: Danmark 5.udgave, Kraks Landbrug

Eksterne henvisninger 
 Sønder Elkjær Gård på 1001 fortællinger om Danmark

Herregårde i Aalborg Amt
Herregårde i Aalborg Kommune
Morgen

Morgenen er den første del af dagen. Ifølge Den Danske Ordbog strækker morgenen sig fra solopgang til ca. kl. 9.
Etymologisk stammer udtrykket fra oldnordisk morginn og er beslægtet med mørke (fravær af lys).

I det moderne Danmark er morgenen omtrent sammenfaldende med tidsrummet fra (de fleste) folk står op til de møder på arbejde. I og med at arbejdstiden for de fleste ikke varierer med årstiderne, vil der således være en større eller mindre afvigelse.

Kilder 

Tid